Reuters axborot agentligi Rossiya Ukraina bilan chegarasida harbiy baza qurishni boshlaganini ma’lum qildi. Agentlikning ta’kidlashicha, qurilish bo‘yicha tegishli tender Rossiya davlat xizmatlari portalida e’lon qilingan. Bazaning qurilishi haqida mahalliy vakillardan biri Aleksandr Panchenko ma’lum qildi. Agentlikning yozishicha, 300 gektarda quriladigan harbiy bazada 3,5 ming harbiyga mo‘ljallangan 9 ta bino joylashtiriladi.